Lee J. Cobb

**Lee J. Cobb** (8. decembar 1911 – 11. februar 1976) bio je američki kazališni i filmski glumac, 
koji je osmislio lik Willyja Lomana za znameniti Millerov komad *[[Smrt trgovačkog putnika]]*, ali koji je široj publici poznat po likovima gangstera i neurotika u holivudskim klasicima 1950-ih.

## Biografija
Lee J. Cobb se rodio u New Yorku kao Leo Jacob, dijete rusko-jevrejskog muzičara Benziona Jacoba. Odrastao je u Bronxu te studirao na Njujorškom univerzitetu prije nego što se 1934. počeo profesionalno baviti glumom. Filmski debi mu je bio *Vanishing Shadow* iz 1934. Za Cobba je u tom periodu bilo mnogo važnije članstvo u njujorškoj kazališnoj trupi Group Theater, gdje se specijalizirao za likove koji su bili desetljećima stariji od njega samog i postavši jednim od najboljih karakternih glumaca svoje generacije. Članstvo u toj trupi, koja je s radom prestala 1941. godine, će kasnije imati važne posljedice za Cobba s obzirom da u njoj nije stekao samo glumačke vještine i ugled, nego i reputaciju ljevičara i komunističkog simpatizera.

Cobb je karijeru nastavio u Hollywoodu, ali se nakon izbijanja hladnog rata i izbijanja antikomunističke makartističke histerije našao pod optužbom da je komunist. Godine 1951. ga je kongresni Odbor za antiameričku djelatnost pozvao da javno svjedoči o komunističkom uticaju na Hollywood; Cobb je dvije godine to odbijao učiniti i našao se na neslužbenoj holivudskoj crnoj listi. Konačno je 1953. odlučio surađivati sa Odborom i javno prokazao dvadesetak svojih kolega kao komuniste. Zbog toga je stekao status "prijateljskog svjedoka" i skinut je s "crne liste". Njegova odluka da postane doušnik, zbog koje je izgubio mnoga prijateljstva, je bila slična odluci znamenitog režisera Elije Kazana. Godine 1954. je glumio ulogu korumpiranog sindikalnog vođe Johnnyja Friendlyja u Kazanovom filmu *[[On the Waterfront|Na dokovima New Yorka]]*, koji se često tumači kao metaforičko opravdanje njihovih postupaka. Bez obzira na to, ta je uloga Cobbu donijela nominaciju za "Oscara". Godine 1957. je tumačio ulogu zadrtog porotnika br. 3 u znamenitoj sudskoj drami 12 gnjevnih ljudi za koju je također dobio "oscarovsku" nominaciju.

Cobb je nakon nastavio karijeru u kazalištu, na televiziji - gdje je nastupao u vestern-seriji The Virginian - i na filmu. Jedna od njegovih posljednjih zapaženih uloga je bila u znamenitom horor-filmu Egzorcist, gdje je tumačio lik policijskog detektiva Kindermana. Umro je 1976. od srčanog udara.

1940-ih i 1950-ih je Cobb bio oženjen za glumicu Helen Beverley, s kojom je imao kćer Julie Cobb. Poslije razvoda se oženio za Mary Hirsch, s kojom je bio do smrti.

## Filmografija
* *The Vanishing Shadow* (1934)
* *North of the Rio Grande* (1937)
* *Rustlers' Valley* (1937)
* *[[Ali Baba Goes to Town]]* (1937)
* *Danger on the Air* (1938)
* *[[The Phantom Creeps]]* (1939)
* *[[Golden Boy]]* (1939)
* *This Thing Called Love* (1940)
* *Men of Boys Town* (1941)
* *Paris Calling* (1941)
* *Down Rio Grande Way* (1942)
* *[[The Moon Is Down]]* (1943)
* *Tonight We Raid Calais* (1943)
* *Buckskin Frontier* (1943)
* *[[The Song of Bernadette (film)|The Song of Bernadette]]* (1943)
* *Winged Victory* (1944)
* *[[Anna and the King of Siam]]* (1946)
* *[[Johnny O'Clock]]* (1947)
* *[[Boomerang (1947 film)|Boomerang!]]* (1947)
* *Captain from Castile* (1947)
* *[[Call Northside 777]]* (1948)
* *The Miracle of the Bells* (1948)
* *[[The Luck of the Irish (1948 film)|The Luck of the Irish]]* (1948)
* *[[The Dark Past]]* (1948)
* *[[Thieves' Highway]]* (1949)
* *The Man Who Cheated Himself* (1950)
* *[[Sirocco (film)|Sirocco]]* (1951)
* *The Family Secret* (1951)
* *The Fighter* (1952)
* *The Tall Texan* (1953)
* *Yankee Pasha* (1954)
* *Gorilla at Large* (1954)
* *[[On the Waterfront]]* (1954)
* *Day of Triumph* (1954)
* *The Racers* (1955)
* *The Road to Denver* (1955)
* *[[The Left Hand of God]]* (1955)
* *[[The Man in the Gray Flannel Suit]]* (1956)
* *Miami Expose* (1956)
* *[[12 Angry Men (film, 1957)|12 gnjevnih ljudi]]* (1957.)
* *The Garment Jungle* (1957)
* *[[The Three Faces of Eve]]* (1957)
* *[[The Brothers Karamazov (film)|The Brothers Karamazov]]* (1958)
* *[[Man of the West]]* (1958)
* *[[Party Girl (1958 film)|Party Girl]]* (1958)
* *[[The Trap (1959 film)|The Trap]]* (1959)
* *[[Green Mansions (film)|Green Mansions]]* (1959)
* *[[But Not for Me (film)|But Not for Me]]* (1959)
* *[[Exodus (film)|Exodus]]* (1960)
* *The Final Hour* (1962)
* *[[Four Horsemen of the Apocalypse (film)|Four Horsemen of the Apocalypse]]* (1962)
* *The Brazen Bell* (1962)
* *[[How the West Was Won (film)|How the West Was Won]]* (1962)
* *[[Come Blow Your Horn]]* (1963)
* *[[Our Man Flint]]* (1966)
* *[[In Like Flint]]* (1967)
* *[[The Day of the Owl (film)|The Day of the Owl]]* (1968)
* *[[Coogan's Bluff (film)|Coogan's Bluff]]* (1968)
* *They Came to Rob Las Vegas* (1968)
* *[[Mackenna's Gold]]* (1969)
* *[[The Liberation of L.B. Jones]]* (1970)
* *Macho Callahan* (1970)
* *[[Lawman (1971 film)|Lawman]]* (1971)
* *The Man Who Loved Cat Dancing* (1973)
* *Ultimatum* (1973)
* *Ransom! Police Is Watching* (1973)
* *[[The Exorcist (film)|The Exorcist]]* (1973)
* *[[The Balloon Vendor]]* (1974)
* *Mark of the Cop* (1975)
* *That Lucky Touch* (1975)
* *Cross Shot* (1976)
* *Nick the Sting* (1976)

## Povezano
* Makartizam

## Vanjske veze

* 
* 
*